ΚΑΝΟΝΙΣΜΟΣ (ΕΚ) αριθ. 2599/95 ΤΟΥ ΣΥΜΒΟΥΛΙΟΥ της 30ής Οκτωβρίου 1995 για το άνοιγμα και τον τρόπο διαχείρισης κοινοτικής δασμολογικής ποσόστωσης για το ρούμι καταγωγής των κρατών Αφρικής, Καραϊβικής και του Ειρηνικού (ΑΚΕ) (1996-1999)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η τέταρτη σύμβαση ΑΚΕ-ΕΟΚ (1) άρχισε να ισχύει την 1η Σεπτεμβρίου 1991 7 ότι, κατά το πρωτόκολλο αριθ. 6 της εν λόγω σύμβασης, όσον αφορά το καθεστώς που θα εφαρμοστεί από το 1996, το Συμβούλιο αποφάσισε, βάσει έκθεσης της Επιτροπής, τη βαθμιαία κατάργηση, από 1ης Ιανουαρίου 1996, της δασμολογικής ποσόστωσης για το «ελαφρό» ρούμι ΑΚΕ και τη διατήρηση, μέχρι την πλήρη φιλελευθεροποίησή της την 1η Ιανουαρίου 2000, δασμολογικής ποσόστωσης για το «παραδοσιακό» ρούμι ΑΚΕ 7 ότι η δασμολογική ποσόστωση καθορίστηκε σε 58 000 εκατόλιτρα για το 1996, σε 61 000 εκατόλιτρα για το 1997, σε 64 000 εκατόλιτρα για το 1998 και σε 67 000 εκατόλιτρα για το 1999 7 ότι, για τους λόγους αυτούς, είναι σκόπιμο να οριστεί κατά τον ενδεικνυόμενο τρόπο το «παραδοσιακό» ρούμι ΑΚΕ 7 ότι, προς τον σκοπό αυτό, είναι σκόπιμο να ληφθεί σαν βάση ο γενικός ορισμός του ρουμιού, όπως αυτός δίδεται στον κανονισμό (ΕΟΚ) αριθ. 1576/89 (2), όπου διευκρινίζεται ότι το παραδοσιακό ρούμι χαρακτηρίζεται από αυξημένη περιεκτικότητα σε πτητικά συστατικά άλλα από την αιθυλική και μεθυλική αλκοόλη 7 ότι είναι σκόπιμο, μεταξύ άλλων, να εξασφαλίζεται η ίση και συνεχής πρόσβαση όλων των εισαγωγέων της Κοινότητας στην υπόψη ποσόστωση και η αδιάλειπτη εφαρμογή των προβλεπομένων για την ποσόστωση συντελεστών σε όλες τις εισαγωγές των υπόψη προϊόντων σε όλα τα κράτη μέλη, μέχρι την εξάντληση της ποσόστωσης 7 ότι την αρμοδιότητα για τη λήψη απόφασης όσον αφορά το άνοιγμα δασμολογικών ποσοστώσεων, κατ' εκτέλεση των διεθνών της υποχρεώσεων, έχει η Κοινότητα 7 ότι, εντούτοις, προκειμένου να εξασφαλίζεται η αποτελεσματικότητα της κοινής διαχείρησης των ποσοστώσεων, ουδέν εμποδίζει να δοθεί στα κράτη μέλη άδεια άντλησης από τους ποσοστωτικούς όγκους των αναγκαίων των ποσοτήτων που αντιστοιχούν στις πραγματικές εισαγωγές 7 ότι, εντούτοις, ο τρόπος αυτός διαχειρίσεως απαιτεί στενή συνεργασία μεταξύ των κρατών μελών και της Επιτροπής, η οποία, μεταξύ άλλων, πρέπει να παρακολουθεί εάν εξαντλούνται οι ποσοστώσεις και να ενημερώνει σχετικά τα κράτη μέλη 7 ότι είναι σκόπιμο να ληφθούν τα κατάλληλα μέτρα εφαρμογής του πρωτοκόλλου αριθ. 6 υπό συνθήκες που επιτρέπουν την ανάπτυξη των παραδοσιακών εμπορικών συναλλαγών, αφενός, μεταξύ των κρατών ΑΚΕ και της Κοινότητας και, αφετέρου, μεταξύ των κρατών μελών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κάτωθι προϊόντα καταγωγής κρατών Αφρικής, Καραϊβικής και Ειρηνικού (ΑΚΕ) εισάγονται ατελώς κατά τα χρονικά διαστήματα και εντός των ορίων κοινοτικών δασμολογικών ποσοστώσεων που αναφέρονται για καθένα από αυτά.

>ΘΕΣΗ ΠΗΝΑΚΑ>

Άρθρο 2

Τις δασμολογικές ποσοστώσεις του άρθρου 1 διαχειρίζεται η Επιτροπή, η οποία δύναται να λαμβάνει κάθε πρόσφορο διοικητικό μέτρο αποτελεσματικής διαχείρισης.

Άρθρο 3

Οι διατάξεις οι αναγκαίες για την εφαρμογή του άρθρου 1, και ιδίως:

α) οι τροποποιήσεις και τεχνικές προσαρμογές, στο βαθμό που καθίστανται αναγκαίες μετά από τροποποιήσεις της συνδυασμένης ονοματολογίας και των κωδικών Taric 7 β) οι αναγκαίες προσαρμογές μετά τη σύναψη πρωτοκόλλων ή την ανταλλαγή επιστολών μεταξύ της Κοινότητας και των υπόψη κρατών ΑΚΕ στο πλαίσιο της σύμβασης που αναφέρει ο παρών κανονισμός,

θεσπίζονται κατά τη διαδικασία του άρθρου 4 παράγραφος 2.

Άρθρο 4

1. Την Επιτροπή επικουρεί η επιτροπή τελωνειακού κώδικα του άρθρου 247 του κανονισμού (ΕΟΚ) αριθ. 2913/92 (1).

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος, ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπει το άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει της πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει μέτρα τα οποία εφαρμόζονται αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή:

- η Επιτροπή μπορεί να αναβάλει επί 3 μήνες το πολύ, από την ημερομηνία της ανακοίνωσης αυτής, την εφαρμογή των μέτρων που αποφασίστηκαν από αυτή,

- το Συμβούλιο μπορεί, με ειδική πλειοψηφία, να λάβει διαφορετική απόφαση στην προθεσμία που προβλέπεται στο προηγούμενο εδάφιο.

3. Η επιτροπή έχει τη δυνατότητα να εξετάζει κάθε θέμα σχετικό με την εφαρμογή του παρόντος κανονισμού το οποίο τίθεται σε αυτήν από τον πρόεδρο, είτε ιδία πρωτοβουλία είτε αιτήσει κράτους μέλους.

Άρθρο 5

Αν κάποιος εισαγωγέας υποβάλλει σε κράτος μέλος διασάφιση θέσης σε ελεύθερη κυκλοφορία περιλαμβάνουσα και αίτηση υπαγωγής στο προτιμησιακό ευεργέτημα για προϊόν αναφερόμενο στο άρθρο 1 και αν η διασάφηση αυτή γίνει δεκτή από τις τελωνειακές υπηρεσίες, το υπόψη κράτος μέλος προβαίνει, με κοινοποίηση προς την Επιτροπή, σε ανάληψη από την ποσόστωση της ποσότητας που ανταποκρίνεται στις ανάγκες του.

Οι αιτήσεις ανάληψης με ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται στην Επιτροπή αμελλητί.

Οι αναλήψεις εγκρίνονται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές υπηρεσίες του ενδιαφερόμενου κράτους μέλους, στο βαθμό που το διαθέσιμο υπόλοιπο παρέχει τη σχετική δυνατότητα.

Αν κάποιο κράτος μέλος δεν χρησιμοποιήσει τις αναληφθείσες ποσότητες, τις επιστρέφει το ταχύτερο δυνατόν στην ποσόστωση.

Αν οι ζητηθείσες ποσότητες υπερβαίνουν το διαθέσιμο υπόλοιπο της ποσόστωσης, η κατανομή πραγματοποιείται κατ' αναλογία των αιτήσεων. Τα κράτη μέλη ενημερώνονται από την Επιτροπή σχετικά με τις πραγματοποιούμενες αναλήψεις.

Άρθρο 6

Κάθε κράτος μέλος εξασφαλίζει στους εισαγωγείς των υπόψη προϊόντων ίση και συνεχή πρόσβαση στην ποσόστωση, εφόσον το υπόλοιπο της ποσοστωτικής ποσότητας το επιτρέπει.

Άρθρο 7

Τα κράτη μέλη και η Επιτροπή συνεργάζονται στενά κατά την τήρηση του παρόντος κανονισμού.

Άρθρο 8

Στα προϊόντα που καλύπτει ο παρών κανονισμός εφαρμόζεται ο κανονισμός (ΕΟΚ) αριθ. 3705/90 του Συμβουλίου της 18ης Δεκεμβρίου 1990 σχετικά με τα μέτρα διασφάλισης που προβλέπονται από την τέταρτη σύμβαση ΑΚΕ-ΕΟΚ (2).

Άρθρο 9

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 30 Οκτωβρίου 1995.

Για το Συμβούλιο Ο Πρόεδρος J. SOLANA